# Ryan Giggs

| Ryan Giggs |
| --- |
|  |
| Ganwyd | Ryan Joseph Wilson  29 Tachwedd 1973  Caerdydd  |
| Man preswyl | Caerdydd, Manceinion  |
| Dinasyddiaeth | y Deyrnas Unedig  |
| *Alma mater* | * Yysgol Uwchradd Swinton, Moorside
 |
| Galwedigaeth | pêl-droediwr, rheolwr pêl-droed  |
| Swydd | Llysgennad Ewyllus Da UNICEF  |
| Taldra | 180 centimetr  |
| Pwysau | 68 cilogram  |
| Tad | Danny Wilson  |
| Plant | Zach Giggs  |
| Gwobr/au | OBE, Gwobr Personoliaeth y Flwyddyn, BBC  |
| Gwefan |   |
| Chwaraeon |
| Tîm/au | Manchester United F.C., Tîm pêl-droed cenedlaethol Cymru dan 19 oed, Tîm pêl-droed cenedlaethol Cymru, Tîm pêl-droed Olympaidd Prydain Fawr, tîm pêl-droed dan-16 Lloegr, Tîm pêl-droed cenedlaethol Cymru dan 21 oed  |
| Safle | chwaraewr canol cae, hanerwr asgell  |
| Gwlad chwaraeon | Cymru, y Deyrnas Unedig  |
| llofnod |
|  |

Giggs ym Mai 2018
Cyn-chwaraewr a hyfforddwr pêl-droed o Gymru yw **Ryan Joseph Giggs** OBE (ganwyd **Ryan Joseph Wilson**; 29 Tachwedd 1973). Bu'n is-reolwr ar Manchester United; clwb lle treuliodd 24 o flynyddoedd yn chwarae yn Uwch Gynghrair Lloegr. Roedd hefyd yn chwaraewr rhyngwladol â thîm cenedlaethol Cymru. Aeth ymlaen i fod yn reolwr tîm cenedlaethol Cymru.

Cyhoeddodd ei ymddeoliad o bêl-droed rhyngwladol ar 2 Mehefin 2007 cyn ymddeol o bêl-droed yn gyfan gwbwl ar 19 Mai 2004

Ar 15 Ionawr 2018 cyhoeddwyd mai Giggs oedd rheolwr newydd tîm cenedlaethol Cymru, yn dilyn Chris Coleman. Cafodd ei arestio yn Tachwedd 2020 a sefodd nôl o'i waith fel rheolwr Cymru. Yn ddiweddarach cafodd ei gyhuddo o ymddwyn mewn modd oedd yn rheoli drwy orfodaeth ac o ymosod ar ei gyn-gariad. Roedd yn gwadu'r cyhuddiadau. Ar 20 Mehefin 2022 ymddiswyddodd o'r swydd rheolwr.

## Bywyd cynnar

Lynne Giggs yw ei fam a chwaraewr rygbi cynghrair oedd ei dad, Danny Wilson. Fe'i anwyd yn Ysbyty Dewi Sant, Caerdydd a fe'i magwyd yn ardal Trelái. Yn 1980, pan oedd yn 6 mlwydd oed, ymunodd ei dad gyda chlwb rygbi cynghrair Swindon RLFC ac felly symudodd y teulu i Swinton, tref yn Salford. O'r herwydd mae'n siarad gydag acen Manceinion. Roedd ei dad o dras gymysg (o ddisgyniad Sierra Leone) ac mae Giggs wastad wedi dangos balchder yn ei dreftadaeth gymysg.

## Torri record ar ôl record

Giggs yw'r chwaraewr sydd wedi gwasanaethu hiraf yn Manchester United. Ers ei ymddangosiad cyntaf dros clwb yn nhymor 1990-1991, mae wedi bod yn chwaraewr cyson ers tymor 1991-1992. Ef sydd wedi chwarae'r ail nifer fwyaf o gemau cystadleuol dros glwb (yn ail i Bobby Charlton), ac mae'n dal y record am y nifer fwyaf o wobrau tîm a enillwyd gan chwaraewr (23). Ers 1992, mae hefyd wedi casglu naw medal enillydd Uwch Gyngrhair Lloegr, pedwar medal enillydd Cwpan Lloegr, dau fedal Cwpan Cynghrair ac un medal fel enillydd yr UEFA Champions League. Mae ganddo hefyd fedalau am ddod yn ail mewn dau rownd derfynol Cwpan Lloegr a dau rownd derfynol Cwpan y Gynghrair, yn ogystal â bod yn rhan o bedwar tîm Manchester United sydd wedi gorffen yn ail yn y gynghrair.

## Y blynyddoedd cynnar

Bu Giggs yn gapten ar dîm bechgyn ysgol Lloegr (roedd pob bachgen ysgol yn Lloegr yn gymwys i chwarae i'r tîm hwn beth bynnag oedd eu cenedligrwydd), ond chwaraeodd fel aelod o Dîm Cenedlaethol Cymru pan oedd yn oedolyn. Enillodd ei gap cyntaf dros Gymru ac yntau ond yn 17 oed yn 1991. Ef oedd y chwaraewr ieuengaf erioed ar y pryd i chwarae dros ei wlad. Apwyntiwyd ef yn gapten tîm Cymru yn 2004.

Giggs yn Nhachwedd 2009.
## Bywyd personol

Yn 2011 cafodd Giggs ei enwi fel CTB yn yr achos *CTB v News Group Newspapers* pan enillodd gorchymyn ffrwyno i atal y wasg rhag datgelu manylion am ei berthynas ag Imogen Thomas.

## Ystadegau gyrfa

Gyrfa gyda Manchester United:

*Hyd y gêm a chwaraewyd 9 Mai 2010*

| Cystadleuaeth | Dechrau | Diwedd | Ymddangosiadau | Goliau
 |
| --- | --- | --- | --- | --- |
| Cynghrair Lloegr
 | 1991
 |  | 588
 | 108
 |
| Cwpan FA
 | 1991
 |  | 65
 | 10
 |
| Cwpan Cynghrair Lloegr
 | 1991
 |  | 36
 | 9
 |
| Cystadlaethau Ewropeaidd
 | 1994
 |  | 132
 | 28
 |
| Gemau cystadleuol eraill
 | 1991
 |  | 17
 | 1
 |
| Cyfanswm
 | 1991
 |  | 838
 | 156
 |

## Anrhydeddau

Enillodd wobr *PFA Young Player of the Year* ddwywaith (1992 a 1993), gan ddod y chwaraewr cyntaf i ennill y wobr ddwy flynedd yn olynol, camp a gafodd ei efelychu gan Robbie Fowler a'i gyd-aelod tîm presennol, Wayne Rooney yn unig. Mae cefnogwyr pêl-droed hefyd wedi pleidleisio gôl Giggs yn rownd cyn-derfynol Cwpan yr FA yn erbyn Arsenal (pan gurodd pedwar amddiffynnwr gan gynnwys (Lee Dixon ddwywaith, i sgorio), i fod yn gôl gorau erioed i Manchester United.*[angen ffynhonnell]*

Derbyniodd Giggs OBE yn rhestr anrhydeddau pen-blwydd y Frenhines, 2007.

### Clwb

#### Manchester United (1990-2014)

Mae Giggs yn dal sawl record arall hefyd, gan gynnwys y sgoriwr amlaf yn yr *FA Premier League* nad oedd yn chwarae yn safle saethwr ar y pryd, ac mae'n dal y record am sgorio gôl gyflymaf Manchester United (15 eiliadau), yn Tachwedd 1995 yn erbyn Southampton.

* Personoliaeth Chwaraeon y Flwyddyn BBC, 2009.
* Personoliaeth Chwaraeon Cymreig y Flwyddyn BBC Cymru, 2009.
* FA Premier League - Pencampwyr (11): 1992-93, 1993-94, 1995-96, 1996-97, 1998-99, 1999-00, 2000-01, 2002-03, 2006-07, 2007-08, 2008-09
* FA Premier League - Ail: 1994-95, 1997-98, 2005-06, 2009-2010
* FA Youth Cup Enillwyr: 1992
* Cwpan FA Enillwyr (4): 1994, 1996, 1999, 2004
* Cwpan FA Ail: 1995, 2005, 2007
* Cwpan Cynghrair Lloegr Enillwyr (3): 1992, 2006, 2009, 2010
* Cwpan Cynghrair Lloegr Ail: 1994, 2003
* Community Shield Enillwyr (7): 1993, 1994, 1996, 1997, 2003, 2007, 2008
* Community Shield Ail: 1998, 2000, 2001, 2004, 2009
* Cynghrair y Pencampwyr UEFA Enillwyr (2): 1998-99, 2007-08
* UEFA Super Cup Enillwyr: 1991
* UEFA Super Cup Ail: 1999
* Intercontinental Cup: 1999 / FIFA Club World Cup: 2008

### Unigol

* Barclays Premiership Player of the Month: Awst 2006, Chwefror 2007.
* Chwarawr y Gêm, Intercontinental Cup: 1999
* Gwobr Chwaraewr y Flwyddyn Manchester United: 2005-2006
* European Footballer of the Year Dan 21: (1993)
* Chwarawr y Flwyddyn, Cymru: 1996, 2006
* Sefydlwyd yn English Football Hall of Fame: 2005
* Sefydlwyd yn Nhîm y Degawd y Gyngrhair: 2003
* Sefydlwyd yn Nhîm y ganrif *FA Challenge Cup*: 2006
* Yr unig chwaraewr Manchester United i ennill dau Gwpan y Gynghrair
* Yr unig chwaraewr i sgorio mewn 12 twrnamaint Champions League canlynol
* Yr unig chwaraewyr i sgorio ym mhob tymor Uwchgynghrair Lloegr ers ei ddyfodiad
* Aelod o PFA Team of the Year: 2007, 2001, 1996, 1995, 1994, 1993
* OBE am wasanaethau i bêl-droed

| Tîm cendlaethol pêl-droed Cymru |
| --- |
| Year | Apps | Goals |
| 1991 | 2 | 0
 |
| 1992 | 3 | 0
 |
| 1993 | 6 | 2
 |
| 1994 | 1 | 1
 |
| 1995 | 3 | 0
 |
| 1996 | 3 | 1
 |
| 1997 | 3 | 1
 |
| 1998 | 1 | 0
 |
| 1999 | 3 | 1
 |
| 2000 | 4 | 1
 |
| 2001 | 4 | 0
 |
| 2002 | 5 | 0
 |
| 2003 | 7 | 1
 |
| 2004 | 3 | 0
 |
| 2005 | 6 | 3
 |
| 2006 | 5 | 0
 |
| 2007 | 4 | 1
 |
| Total | 64 | 12
 |

|  |  |  |
| --- | --- | --- |
| Rhagflaenydd: **Neville Southall** | **Personoliaeth Chwaraeon y Flwyddyn, BBC Cymru** 1996
 | Olynydd: **Scott Gibbs** |
| Rhagflaenydd: **Shane Williams** | **Personoliaeth Chwaraeon y Flwyddyn, BBC Cymru** 2009
 | Olynydd: **Gareth Bale** |
| Rhagflaenydd: **Lee Sharpe** | **PFA Young Player of the Year** 1992 & 1993
 | Olynydd: **Andy Cole** |
| Rhagflaenydd: **Gary Neville** | **Dirprwy-gapten Manchester United F.C.** 2005 - 2014
 | Olynydd: '''
 |

## Dolenni allanol

* (Saesneg) Proffil ac ystadegau Ryan ar *FootballDatabase*
* (Saesneg) Bywgraffiad swyddogol ar wefan Manchester United
* (Saesneg) *The National Football Museum Hall of Fame* Archifwyd 2007-08-11 yn y Peiriant Wayback
* (Saesneg) Gwefan swyddogol Ryan Giggs ar Icons.com Archifwyd 2007-11-11 yn y Peiriant Wayback
* (Saesneg) ryangiggs.cc RyanGiggs.cc
* (Saesneg) Proffil ar wefan y BBC
* (Saesneg) Llun o Ryan Giggs yn rhan o dîm pîelfasged Ysgol Uwchradd Moorside Archifwyd 2008-02-17 yn y Peiriant Wayback

## Gweler hefyd

* *Giggs - The Autobiography*

## Cyfeiriadau